Odisha flash bhubaneswar; ନୂଆଦିଲ୍ଲୀଃ କରୋନା ମୁକାବିଲା ପାଇଁ ପୂର୍ବରୁ ଅନେକ ସିନେ ଓ କ୍ରିକେଟ୍ ତାରକା ପ୍ରଧାନମନ୍ତ୍ରୀଙ୍କ ରିଲିଫ୍ ପାଣ୍ଠିକୁ ଲକ୍ଷ ଲକ୍ଷ ଟଙ୍କା ଦେଇ ସାରିଥିବା ବେଳେ ପୂର୍ବତନ କ୍ରିକେଟର ତଥା ରାଜନେତା ଗୌତମ ଗମ୍ଭୀର ତାଙ୍କ ୨ ବର୍ଷର ଦରମା ଦାନ କରିବେ ବୋଲି ଘୋଷଣା କରିଛନ୍ତି। ଖେଳାଳି ତଥା ପୂର୍ବ ଦିଲ୍ଲୀର ଏହି ସାଂସଦ ନିଜର ଏହି ସହାୟତା ରାଶି ସଂପର୍କରେ ତାଙ୍କ ଅଫିସିଆଲ୍ ଟ୍ବିଟର୍ ଆକାଉଣ୍ଟ୍ରେ ଘୋଷଣା କରିଛନ୍ତି।
ପୂର୍ବରୁ କ୍ରିକେଟର୍ ବିରାଟ କୋହଲି ଓ ତାଙ୍କ ପତ୍ନୀ ଅନୁଷ୍କା ଶର୍ମା ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ରିଲିଫ୍ ପାଣ୍ଠିକୁ ସହାୟତା ଦେବେ ବୋଲି ପ୍ରକାଶ କରି ସାରିଛନ୍ତି। କ୍ରିକେଟର୍ ସଚିନ ତେନ୍ଦୁଲ୍କର ୫୦ ଲକ୍ଷ ଟଙ୍କା ଦେଇ ସାରିଛନ୍ତି।
ସାରା ବିଶ୍ବରେ କରୋନା ଆତଙ୍କ ଛାଇ ରହିଥିବା ବେଳେ ଦେଶର ଅନେକ ପ୍ରଭାବଶାଳୀ ବ୍ୟକ୍ତି ଦେଶ ପାଇଁ ନିଜ ନିଜର ସହାୟତାର ହାତ ବଢ଼ାଇ ସାରିଛନ୍ତି। ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏହି ମହାମାରୀ ଭାଇରସ୍କୁ ରୋକିବା ପାଇଁ ଏପ୍ରିଲ୍ ୧୫ ତାରିଖ ପର୍ଯ୍ୟନ୍ତ ଦେଶରେ ୨୧ ଦିନିଆ ଲକ୍ଡାଉନ୍ ଘୋଷଣା କରିଛନ୍ତି।
